Saksan kotimaantiedustelun (BfV) johtaja Hans-Georg Maassen epäilee, ettei laajalle levinnyt video ulkomaalaiselta näyttävien henkilöiden jahtaamisesta Chemnitzin kaupungissa ole aito.

Maassen arvioi Bild-lehden haastattelussa (siirryt toiseen palveluun), että kyseessä saattaa olla tietoinen väärän tiedon levittäminen.

Ulkomaalaisten takaa-ajoihin Chemnitzissä on viitannut muun muassa liittokansleri Angela Merkel kommenteissaan. Video tuli julkisuuteen pian sen jälkeen kun Chemnitzissä oli puhjennut mielenosoituksia ja vastamielenosituksia kaupungissa tapahtuneen puukotuksen jälkeen.

Lue lisää:

Saksassa puidaan Chemnitzin mellakoita – väärää tietoa, liioittelua ja virheitä

Lähteet: STT